CELEX: C2007/199/12
Language: fi
Date: 2007-08-25 00:00:00
Title: Asia C-363/05: Yhteisöjen tuomioistuimen tuomio (kolmas jaosto) 28.6.2007 (VAT and Duties Tribunal, Londonin (Yhdistynyt kuningaskunta) esittämä ennakkoratkaisupyyntö) — JP Morgan Fleming Claverhouse Investment Trust plc ja The Association of Investment Trust Companies v. The Commissioners of Her Majesty's Revenue & Customs (Kuudes arvonlisäverodirektiivi — 13 artiklan B kohdan d alakohdan 6 alakohta — Vapautus arvonlisäverosta — Erityiset sijoitusrahastot — Käsite — Jäsenvaltioiden suorittama määrittely — Harkintavalta — Rajat — Suljettu rahasto)

25.8.2007   
            
            
               FI
            
            
               Euroopan unionin virallinen lehti
            
            
               C 199/8
            
         Yhteisöjen tuomioistuimen tuomio (kolmas jaosto) 28.6.2007 (VAT and Duties Tribunal, Londonin (Yhdistynyt kuningaskunta) esittämä ennakkoratkaisupyyntö) — JP Morgan Fleming Claverhouse Investment Trust plc ja The Association of Investment Trust Companies v. The Commissioners of Her Majesty's Revenue & Customs
   (Asia C-363/05) (1)
   
   (Kuudes arvonlisäverodirektiivi - 13 artiklan B kohdan d alakohdan 6 alakohta - Vapautus arvonlisäverosta - Erityiset sijoitusrahastot - Käsite - Jäsenvaltioiden suorittama määrittely - Harkintavalta - Rajat - Suljettu rahasto)
   (2007/C 199/12)
   Oikeudenkäyntikieli: englanti
   Ennakkoratkaisua pyytänyt tuomioistuin
   VAT and Duties Tribunal, London
   Pääasian asianosaiset
   
      Kantajat: JP Morgan Fleming Claverhouse Investment Trust plc ja The Association of Investment Trust Companies
   
      Vastaaja: The Commissioners of Her Majesty's Revenue & Customs
   Oikeudenkäynnin kohde
   Ennakkoratkaisupyyntö — VAT and Duties Tribunal, London — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s. 1) 13 artiklan B kohdan d alakohdan 6 alakohdan tulkinta — Erityisten sijoitusrahastojen hallinnointia koskevan vapautuksen soveltamisala — Suljettujen sijoitusrahastojen, kuten sijoitusyhtiöiden, joilla ei ole velvollisuutta ostaa osakkeita takaisin osakkeenomistajilta (investment trust companies), soveltamisalaan kuuluminen
   Tuomiolauselma
   
               1)
            
            
               Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 13 artiklan B kohdan d alakohdan 6 alakohtaa on tulkittava siten, että kyseisessä säännöksessä oleva käsite ”erityiset sijoitusrahastot” voi sisältää suljetut sijoitusrahastot, kuten sijoitustrustiyhtiöt (Investment Trust Companies).
            
         
               2)
            
            
               Kuudennen direktiivin 77/388/ETY 13 artiklan B kohdan d alakohdan 6 alakohtaa on tulkittava siten, että siinä annetaan jäsenvaltioille harkintavalta määritellä, mitkä niiden alueella olevat rahastot sisältyvät käsitteeseen ”erityiset sijoitusrahastot” kyseisessä säännöksessä säädettyä vapautusta varten. Jäsenvaltioiden on kuitenkin harkintavaltaansa käyttäessään noudatettava tavoitetta, johon mainitulla säännöksellä pyritään ja joka on helpottaa sijoittajien sijoitusyritysten avulla harjoittamaa arvopaperisijoittamista, ja niiden on taattava samalla, että verotuksen neutraalisuuden periaate toteutuu kannettaessa arvonlisäveroa sellaisten sijoitusrahastojen hallinnoinnista, jotka kilpailevat muiden sijoitusrahastojen, kuten arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta 20.12.1985 annetun neuvoston direktiivin 85/611/ETY soveltamisalaan kuuluvien rahastojen, sellaisena kuin se on muutettuna 9.3.2005 annetulla Euroopan parlamentin ja neuvoston direktiivillä 2005/1/EY, kanssa.
            
         
               3)
            
            
               Kuudennen direktiivin 77/388 13 artiklan B kohdan d alakohdan 6 alakohdalla on välitön oikeusvaikutus siltä osin, että verovelvollinen voi vedota siihen kansallisessa tuomioistuimessa vastustaakseen sellaisen kansallisen lainsäädännön soveltamista, joka on ristiriidassa kyseisen säännöksen kanssa.
            
         
      (1)  EUVL C 271, 29.10.2005.